
1.
 OPŠTI DIO
1.1.
Popis primijenjenih tehničkih propisa i standarda


Prilikom izrade projekta, projektant je koristio sledeće tehničke propise, standarde i literaturu :


- Pravilnik o tehničkim normativima za električne instalacije niskog napona


 ( "SL. list SFRJ" br. 53/88 ) ,

-Jugoslovenski standardi - Električne instalacije u zgradama- Zahtjevi za bezbjednost JUS N.B2.741/1989

-Pravilnik o tehničkim normativima za elektroenergetska postrojenja nazivnog napona iznad1000V 
 "Sl. list SFRJ " br. 13/78 ) ,

- Zakon o zaštiti od požara ( "Sl. list SRCG " br. 47/92 ) ,

- Zakon o izgradnji objekata ( "Sl. list SRCG" br.55/00) ,


-Opšti uslovi za isporuku električne energije ( "Sl. list RCG" br. 1/90) ,


kao i druge tehničke propise i preporuke za tipizaciju elemenata distributivnih mreža. 

1.2.
Prilog zaštite na radu

Radovi na objektu ne mogu početi prije dobijanja katastra postojećih podzemnih instalacija od nadležnih preduzeća ( Elektrodistribucija, PTT, Vodovod ), svih potrebnih saglasnosti i građevinske dozvol
Razbijanje regulisanih površina ( beton, asfalt) vršiti na način koji obezbeđuje okolne površine od nepotrebnih oštećenja.

Sa posebnom pažnjom pristupiti iskopu rova na mjestima očekivanih ukrštanja, približavanja i paralelnog vođenja projektovanih vodova sa drugim podzemnim instalacijama. Na tim mjestima iskop rova se vrši ručno, bez upotrebe mehanizacije.

Pri prekopavanju saobraćajnica obavezno se pridržavati vremena i režima rada iz dobijene saglasnosti za isto. Obezbijediti zaštitu radnika od motornog saobraćaja, kao i zaštitu motornog saobraćaja od izvođenja radova ( postavljanjem prepreka i natpisa sa upozorenjem vozača).

Obezbijediti pješake od upada u iskopani rov, a na mjestima gdje se očekuje veća frekfencija pješaka omoguĆiti prelaz rova drvenim " mostovima " 

Po završetku radova sve regulisane površine dovesti u prvobitno stanje.

A. Opasnosti od električne struje

Električne instalacije jake struje, u određenim uslovima, mogu da prouzrokuju opasnosti i štete kao posledice:


- struje kratkog spoja


- struje preopterećenja


- nedozvoljenog pada napona


- slučajnog dodira djelova pod naponom


- pojave visokog napona dodira


- uticaja vlage, vode i prašine na elektro opremu


- uticaja instalacije na pojavu požara i eksplozije

Projektom su, a u cilju sprečavanja navedenih pojava, predviđene sledeće mjere zaštite:

1.Cjelokupna instalacija,zaštićena je od kratkih spojeva i preopterećenja odgovarajućim osiguračima.

2. Cjelokupna instalacija je tako dimenzionisana da padovi napona, u normalnim uslovima, ne prelaze dozvoljene vrijednosti. U vanrednim uslovima zaštita će isključiti odgovarajuće strujno kolo.

3. Sva oprema je tako odabrana da je nemoguće slučajno dodirnuti djelove pod naponom a za zaštitu od pojave previsokog napona dodira u instalaciji je primijenjen sistem zaštitnog uzemjenja sa posebnim zaštitnim vodom, sistem TNS.Napomena:Po završenoj montaži,a prije puštanja instalacije pod napon obavezno izvršiti mjerenja:


- otpora petlje


- efikasnosti izjednačavanja potencijala ( otpor između zaštitnog kontakta električne instalacije i metalnih djelova drugih instalacija ne smije preći vrijednost 2 OM-a u bilo kojoj prostoriji objekta).


- otpora uzemljenja

U toku eksploatacije povremeno, a najkasnije svake druge godine, konrolisati otpor petlje, efikasnosti izjednačavanja potencijala i otpor uzemjljenja.

4. Električne instalacije, zaštićene su od uticaja vlage i prašine ispravnim izborom kablova i opreme u skladu sa uslovima koji vladaju na mjestu ugradnje.

5.Objekat je, od požara ili eksplozije, koje bi mogle nastati usled dejstva električnih instalacija zaštićen pravilnim izborom i dimenzionisanjem osigurača, prekidača i druge opreme.

B.
Nadzor

 1. U slučaju potrebe nadzorna služba može vršiti manje izmjene projekta, u protivnom potrebna je saglasnost Investitora i projektanta

2. Sve izmjene odobrenog projekta Izvođač mora unijeti u projekat, koga će poslije završetka radova predati Investitoru.

3. Garantni rok za izvedene radove odredit će se Ugovorom o izvođenju.

C. 
Uslovi za ispitivanje
1.Rezultati mjerenja otpora petlje između provodnika međusobno, kao i između provodnika i zemlje, moraju se unositi u građevinski dnevnik.

2.Struja greške u svakom pojedinom mjerenom dijelu instalacije u suvim i vlažnim prostorijama, ne smije biti veća od 1mA, odnosno otpor mora iznositi min.1000Om-a za svaki volt nazivnog napona ( za napon 380/220V, otpor iznosi 380/220 kOM-a)

3. Projektom je obuhvaćena isporuka kompletnog materijala, transport, monterski i pripremno završni radovi.

4. Za izvođenje nepredviđenih ili predviđenih radova potrebna je saglasnost Investitora.

5. Puštanje instalacija u pogon,može se obaviti tek po obavljenom tehničkom prijemu i dobijanju dozvole za rad.


1.3.
Prilog mjera zaštite od požara

Shodno čl. 11 "Zakona o zaštiti od požara" (" Sl. list CG " br. 47/92 ) uz projektnu dokumentaciju za ovaj investicioni objekat prilaže se izvod mjera za zaštitu od požara.

Predviđeni objekat je projektovan u duhu navedenih važećih propisa kao i drugih propisa, tehničkih preporuka i standarda kojima su obuhvaćene mjere za sigurnost objekta.

Za mjere navedene zaštite se navodi :

1.Sva oprema je tipska,izradjenja od materijala otpornog na vatru, tj. od nezapaljivog materijala, čime se preventivno sprečava pojava požara.

2.Trasa kablovskog voda je odabrana na licu mjesta, pri čemu je vodjeno računa da što manje ugrožava postojeće objekte, kako je dato opisom u projektu.

3. Magistralna mreža,, ogranci, koji se napajaju preko ove mreže će biti zaštićeni od kratkih spojeva i preopterećenja niskonaponskim visokoučinskim osiguračima.

4. Zaštita od atmosverskih prenapona će biti postignuta, do zadovoljavajućeg stepena, izborom tipa mreže kao i ugradnjom odvodnika prenapona odgovarajućih karakteristika.

 5. Obaveza održavanja objekta u ispravnom pogonskom stanju bitno smanjuje rizik od havarija ili požara, a što se postiže redovnim godišnjim pregledom objekta i njegovim planiranim remontom a što je u nadležnosti budućeg vlasnika objekta.

Sve naprijed navedene mjere obezbedjuju pogonsku sigurnost objekta i svode na minimum opasnoti od mogućih havarija odnosno požara.

1.4.
Tehnički uslovi

Ovi uslovi su sastavni dio Projekta i kao takvi obavezuju Investitora i Izvođača, da se pri izradi projektovanih instalacija, pored ostalog, pridržavaju i ovih uslova, jer oni sadrže mnoge elemente koji nijesu navedeni u tehničkom opisu i ostalom dijelu teksta, a važni su za izvođenje radova. Prema tome, pri izradi projektovanih instalacija, potrebno je pridržavati se dolje navedenog.

1. Cjelokupna el.instalacija ima se izvesti prema priloženim planovima, ovim uslovima i važećim JUS propisima za izvođenje električnih instalacija jake struje, odnosno Pravilniku o tehničkim normativima za električne instalacije niskog napona ("Sl.list SF-RJ" br. 53/88, 54/88 i 29/95).

2. Prije početka radova, Izvođač je dužan da se detaljno upozna sa Elaboratom i da sve svoje primjedbe, ukoliko ih ima, blagovremeno dostavi Investitoru, odnosno nadzornom organu.

3. Investitor je dužan da u toku cijele gradnje objekta obezbijedi stručan nadzor nad izvođenjem radova.

4. Izvođač je dužan da se prije početka radova upozna na licu mjesta sa objektom, pa ako nađe da su potrebne izvjesne izmjene, zbog građevinskih izmjena o tome obavijesti nadzornog organa i od njega pribavi potrebnu saglasnost za eventualne izmjene. 

5. Ukoliko se u toku izgradnje pojavi opravdana potreba za izvjesna odstupanja ili manje izmjene u Projektu, Izvođač je dužan da za svako ovako odstupanje ili izmjene prethodno pribavi saglasnost nadzornog organa. Nadzorni organ će po potrebi upoznati i projektanta sa predloženom izmjenom i tražiti njegovu saglasnost.

6. Na osnovu datog Elaborata, Izvođač će tek po pregledu i dobijanju saglasnosti od strane Nadzornog organa početi sa radom. 

7. Sav instalacioni materijal i oprema koji će se koristiti za izvođenje ovih instalacija mora odgovarati standardima i biti prvoklasnog kvaliteta. Materijal koji ne ispunjava ove uslove ne smije se upotrebljavati. 

8. Kod izvođenja ovih radova, ima se voditi računa da se što manje štete već izvedeni radovi i postojeće konstrukcije. Isto tako, treba sprovesti koordinaciju poslova, kako bi se izbjegle međusobne smetnje pri radu različitih faza.

9. Za vrijeme izvođenja radova, Izvođač je dužan da vodi ispravan građevinski dnevnik, sa svim podacima koje ovakav dnevnik predviđa, a svi zahtjevi i saopštenja, kako od strane Nadzornog organa,tako i od strane Izvođača, moraju se saopštiti preko građevinskog dnevnika.

10. Za ispravnost izvedenih radova, Izvođač garantuje 2 godine, računajući od dana tehničkog prijema objekta. Sve havarije i kvarove, koje bi se u tom periodu pojavile, bilo zbog upotrebe lošeg materijala ili nesolidne izrade, Izvođač mora otkloniti bez ikakve nadoknade. 

11. Po završetku radova, Izvođač treba da izvrši potrebna ispitivanja instalacija i pribavi odgovarajuće ateste. 

1.4.1. Opšte odredbe
1. Uređaji i oprema za električne instalacije moraju biti podesni za rad instalacije pri nazivnom naponu el.instalacije.

Električna oprema mora da podnese struje koje protiču toku normalnog rada kao i u vanrednim okolnostima, u toku vremena koje dopuštaju karakteristike uređaja za zaštitu.

Električna oprema, pri uključivanju i isključivanju, ne smije šštetno da djeluje na drugu opremu. Oprema, uključujući provodnike i kablove, mora se postaviti tako da se lako može provjeravati, održavati i prilaziti njenim priključcima i da se njom može lako rukovati. Predhodno važi i za opremu postavljenu u kućištu.

2. Natpisne pločice i druga sredstva koja služe za raspoznavanje moraju se postaviti na rasklopne aparate radi označavanja njihove namjene. Upravljački elementi o elementi signalizacije moraju se postaviti na lako pristupačna i vidljiva mjesta.

3. Izolovani provodnici i kablovi moraju se položiti i označiti tako da se lako raspoznaju kod ispitivanja, popravke ili zamjene. Zašitni provodnik (PE) ili zaštitno-neutralni provodnik (PEN) označavaju se kombinacijom zelene i žute boje, a neutralni (N)-svjetloplavom bojom. Ove boje ne smiju se upotrebiti za bilo koje drugo označavanje. Označavanje se može vršiti i na kraju provodnika blizu spoja, pogotovu kad provodnici nijesu izolovani.

4. Uređaj za zaštitu mora se postaviti i označiti tako da se lako raspozna njihovo pripadajuće strujno kolo. Uređaj za zaštitu se mora postaviti u rasklopni blok /razvodn tablu/.

5. šeme, dijagrame ili tabele el.instalacija niskog napona moraju se postaviti na mjesta na kojima ima više strujnih krugova, tako da označavaju prirodu i sastav strujnih krugova i karakteristike za raspoznavanje uređaja za zašitu, uključivanje i isključivanje, kao i mjesto njihovog postavljanja i izolacije.

6. U rasklopnom bloku /tabli/ mora se postaviti i grupisati el. oprema iste vrste struje i napona tako da ne može doći do međusobnih štetnih uticaja.

1.4.2.
Električni razvod

1. Spoj provodnika i druge el.opreme mora biti izveden tako da bude siguran i postavljen tako da dozvoljava mogućnost stalne provjere. Spoj mora biti osiguran sredstvima koji odgovaraju materijalu provodnika i njegovom presjeku. Spoj mora biti pristupačan poslije skidanja poklopca ili pregrade alatom, a pristup mora imati stepen zaštite najmanje IP 2X, pre-ma JUS N.A5.070.

2. Izolovani provodnici i kablovi ne smiju se nastavljati u instalacionim cijevima i instalacionm kanalima. Isti se mogu spajati samo u instalacionim kutijama, kablovskim spojnicama ili rasklopnim blokovima, a mjesta spajanja moraju se izolovati stepenom izolacije koji odgovara tipu električnog razvoda. Izuzetno, u zidovima koji se montiraju od elemenata izlivenih od betona spajanje se može vršti i u kutijama zidnih priključnica, pod uslovom da dubina tih kutija dozvoljava smještaj spojeva istog strujnog kola.

3. Međusobni spoj el.instalacije ili spoj el.razvoda sa el.opremom mora biti izveden tako da el.razvod ne bude izložen silama izvlačenja ili uvijanja. Ukoliko se dejstvo sila ne može izbjeći mora se predviđeti sistem za rasterećenje.

4. Spoj mora biti izveden tako da ne dođe do smanjenja presjeka ili oštećenja provodnika i izolacije. Na krajevima el.razvoda, a posebno ulazima i izlazima, kao i na mjestima prodiranja el.razvoda kroz zidove i el.opremu, mora se izvrššiti trajno zaptivanje.

5. Ako se u blizini el.razvoda nalaze druge neelektrične instalacije, između njih se mora obezbijediti takav razmak da održavanje jedne instalacije ne ugrožava druge instalacije. Min dozvoljeni razmak iznosi 30 mm. Ako se u blizini el.razvoda nalaze instalacije grijanja, cijevi sa toplim vazduhom ili dimnjak, el.razvod se mora izolovati toplotnom izolacijom ili ekranima ili se mora postaviti van toplotnih uticaja.

6. El.razvod se ne smije postaviti ispod neelektrične instalacije na kojoj je moguća kondenzacija vode ili drugih tečnosti. El.razvod se ne smije postavljati u isti instalacioni kanal, cijev ili sl., sa drugim neelektričnim instalacijama, a ako se to ne može izbjeći, mora se osigurati zaštita od indirektnog dodira automatskim isključenjem napajanja ili primjenom izolacije za opremu klase II i mora se postaviti odgovarajuća zaštita od opasnih uticaja drugih instalacija. Metalni dijelovi električnog razvoda koji su izloženi kondenzaciji moraju biti zašštićeni od korozije spolja i iznutra i moraju imati obezbijeđen odvod kondenzata.

7. Ako se el.razvod postavlja po zidu, najmanji dozvoljeni napon između elemenata el.razvoda i zida je 5 mm. El.razvod nižeg napona ne smije se postavljati u isti omotač ili cijev, niti blizu el.razvoda čiji je napon viši osim ako između ta dva razvoda postoji izolaciona pregrada koja izdržava ispitni napon el razvoda višeg napona. U istu instalacionu cijev ili inst. kanal mogu se postaviti provodnici samo jednog strujnog kruga, osim pro-vodnika upravljačkih i pomoĆnih strujnih kola.

8. El. razvod mora biti postavljen tako da u slučaju kvara ne ugrožava okolinu. Razvodne kutije za kablove ili provodnike koji se polažu pod malter moraju biti od izolacionog materijala ili od metala sa izolacionom postavom i uvodnicama od izolacionog materijala. Za pričvršćivanje el. razvoda mogu se upotrebiti sredstva i primijeniti postupci koji ne izazivaju deformacije ili oštećenja izolacije, kao što su: gipsanje, obujmice od izolacionog materijala prilagođene obliku i presjeku kabla, lijepljenje ili zakivanje ekserima sa podložnim pločicama od izolacionog materijala.

9. Kablovi položeni neposredno pod malter i u zid moraju po cijeloj dužini pokriveni malterom debljine min 4 mm. Izuzetno, ne moraju biti pokriveni malterom ako su položeni u šupljinama tavanica i zidova od betona ili sličnog materijala koji ne gori niti pomaže gorenje.

10. Kablovi i instalacioni provodnici položeni u instalacione cijevi u zidu ili kablovi položeni neposredno u malter i ispod maltera moraju se voditi vertikalno i/ili horizontalno tako da budu paralelni ivicama prostorije. Pri horizontalnom polaganju isti se vode na rastojanju od 30 cm do 110 cm od poda i 200 cm od poda do tavanice. Pri vertikalnom polaganju kablova i provodnika rastojanje od ivica prozora i vrata mora biti min 15 cm. Trase kablova koji napajaju učvršćene zagrijevače vode moraju se poklopiti sa osom zagrijevača. Koso polaganje kablova i instalacionih provodnika dozvoljeno je u tavanicama, ali ne i u zidovima.

11. Polaganje kablova na zid dozvoljeno je ako kabal ima izolaciju od termoplastičnih masa sa ispunom i plaštom, ako se polažu na obujmice na zidu i ako je od poda do visine od 2 m od poda dodatno mehanički zaštiĆen. Razvodne kutije i drugi pribor koji se postavlja na zid uz polaganje kablova, moraju imati zaptivne uvodnice i stepen zaššite, najmanje IP 5X utvrđen za vlažne prostorije, odnosno odgovarajući stepen zaštite utvrđen za druge prostorije.

12. Kablovi bez ispune, kao što su tipa PP/R,smiju se polagati samo u suvim prostorijama,i to ispod maltera, a u šupljine tavanica i zidove od betona i sl. negorivog materijala i bez pokrivanja malterom. Navedeni kablovi ne smiju se polagati u snopu, postavljati u instalacione kanale niti ispod gips-kartonskih ploča, bez obzira na način na koji se pričvršćuje i ne smiju se polagati na zapaljive materijale niti kada se pokrivaju malterom.

1.4.3. 
Razvodna tabla

1. Razvodne table zatvorenog ili hermetičkog tipa ugrađuju se na 1,7 m od poda, a otvorene table na 2,5 m od poda. Razvodni ormari u instalacijama moraju ispunjavati sledeće uslove:

- spoljni izgled ormara ne smije narušavati zamisao projektanta enterijera;

- moraju biti montirani ili u zid, ili slobodnostojeći ili na zid;

- brojila moraju biti odvojena od ostale ugrađene opreme;

- vrata moraju imati bravu sa ključem;

- sve stezaljke na ugrađenoj opremi moraju biti pristupačne sa prednje strane. U normalnom radu sve stezaljke i dijelovi opreme koji su pod naponom moraju biti zašštićeni od dodira.

2. Dijelovi pod naponom upravljačkog ili razvodnog bloka moraju biti udaljeni od kućišta 20 mm, a manji razmak je dozvoljen samo ako se primjenjuju izolovane pregrade.

1.4.4.
 Provjeravanje i ispitivanje

1. Svaka el.instalacija mora tokom postavljanja ili kada je završna, ali prije predaje korisniku, biti pregledana i ispitana. Prilikom proveravanja i ispitivanja moraju se preduzeti mjere za bezbjednost lica i zaštitu od oštećenja el. i druge opreme. Ako se el.instalacija mijenja mora se isto provjeriti i ispitati da li je el. instalacija u skladu sa odredbama Pravilnika.

1.4.5. 
Opšte napomene i obaveze

1. Pri izradi ovog projekta uvaženi su svi zahtjevi važećih tehničkih propisa, jugoslovenskih standarda, kao i Zakona o zaštiti na radu ("Sl.list SRCG" br. 3/80).
2. Elektrooprema i materijali predviđeni ovim projektom moraju odgovarati odgovarajućem JUS-u.
3. Radna organizacija je dužna 8 dana prije početka izvođenja radova, obavijestiti nadležni organ o početku radova.
4. Radna organizacija je dužna da uradi sva propisana normativna akta iz oblasti zaštite na radu i da upozna radnike sa uslovima rada i izvorima štetnosti i opasnosti, kao i mjerama zaštite. 
5. RO je dužna da utvrdi radna mjesta sa posebnim uslovima rada, ukoliko takva mjesta postoje.

6. Svuda, gdje to propisi zahtijevaju potrebno je postaviti vidno označene natpise sa upozorenjima na:

 - visinu napona,

 

 - namjenu određene opreme, i

 - druga važna obavještenja.

7. Pri intervencijama u TS, RT i instalacijama, stručno lice je dužno prijmjenjivati zaštitnu opremu i sredstva.

2. ELEKTRIČNE INSTALACIJE 


2.1. Tehnički opis

2.1.1. Objekat
Predmet ovoga  projekta je izrada  Glavnog  projekta adaptacije  električnih instalacija  osvjetljenja vazdušne pucaone koja je sastvani dio objekta Streljački centar Ljubović .Vazdušna pucaona se nalazi u dijelu prizemnog objekta na adresi :Radosava Burića b.b.,Podgorica.Prostor vazdušne pucaone je podijeljen na dva indentična strelišta sa 10m,sa po 10 streljačkih mjesta.
U objektu postoje instalacije osvjetljenja koje ne zadovoljavaju fotometrijske uslove koje je propisala International Shooting Sport Federation( ISSF).Naime,ISSF je propisala tehničke uslove koje moraju zadovoljiti strelišta,pa je tako za strelište ovoga tipa (strelište sa 10m) u dijelu koji se odnosi na osvjetljenje propisala sledeće uslove:

· mete moraju biti ravnomjerno osvijetljene sa najmanje 1500lux-a
· cijela površina strelišta mora biti ravnomjerno osvijetljena sa najmanje 300lux-a
   2.1.2.Postojeće stanje

U prostoriji vazdušne pucaone trenutno je instalirano 16  metalhalogenih reflektora,snage 150W,10 marinera sa fluo cijevima 2x36w , 10 svjetiljki sa fluo cijevima 1x36W i 20 svjetiljki sa led sijalicom 20W. Mjerenje nivoa  osvijetljenosti meta i vazdušne pucaone izvršeno je po propisanim instrukcijama ISFF-a(slika 1).Izmjerene vrijednosti osvijetljenosti meta iznose između 900-1200lux-a ,što ne zadovoljava propisani nivo osvjetljenja.Takođe mjerenjem osvijetljenosti vazdušne pucaone utvrđene su vrijednosti od 70-240lux-a,što takođe ne zadovoljava propisane uslove. 

[image: image1.jpg]Merenje rasvete na zatvorenom strelistu - 10 m

B poloZaj mjerata minimum 1 500 lux
By.; poloZaj mjeraa minimum 300 lux
fotocelya svjetlomjera

b klupe 10 cn ispred huye gadanga

0.70-0.80m

10m inija gadanja




slika 1.
2.1.3. Glavni napojni  kabal

Postojeće napojne kablove za svjetiljke  iskoristiti na pozicijama gdje je to moguće,a za nove pozicije  svjetiljki   izvršiti  kabliranje prema datoj specifikaciji. Kablove koji nisu u funkciji propisno izolovati ili demontirati.
    2.1.4.  Razvodne table 

Kao glavna napojna tačka odakle se vrši razvod električnih instalacija za napajanje svjetiljki u vazdušnoj pucaoni   koristi se  postojeća stanska razvodna tabla koja je montirana unutar vazdušne pucaone.
[image: image2.emf]3.1. Demontaža postojećih svjetiljki i reflektora. Ukupno za rad:

kom 56

3.2. Prekabliranjepostojećeinstalacije.Pozicijesvjetiljkikojese

višenekoristenakondemontazepostojećesvjetiljkeizolovati

ipostavitiurazvodnojkutiji.Stavkomobuhvatitiiisporukui

ugradnju razvodnih kutija i svog sitnog materijala kojije

neophodan. Ukupan broj pozicija koje se ukidaju:

kom 28

3.3. IsporukaiugradnjakablovaN2XH-J3x1.5mm²zapotrebe

kabliranja novih pozicija. Kablovi se postavljaju kroz

bezhalogenekanalice.Stavkomobuhvatitibezhalogenecijevi,

obujmice, spojnice, luk 90°, tiple, sarafe,…. Ukupno za

materijal i rad:

m 60

3.4. Nabavka, isporuka i ugradnja LED reflektora sa 

asimetričnom raspodijelom svjetlosti, integrisana fotoćelija, 

prethodno ožičen sa 3m kabla, u  sebi sadrži zaštitu od 

prenapoa 10kV. Tijelo svjetiljke izrađeno od livenog 

aluminijuma (<5% bakra), konzola je izrađena od čelika, 

RAL 9006 siva boja, poklopac od kaljanog stakla. Izvor 

svjetlosti LED, snaga 200W, lizlazni svjetlosni fluks svjetiljke 

20000lm, efikasnost 100 lm/W, indeks reprodukcije boje 

CRI 80, temperatura boje 4000K, procjenjeni srednji vijek 

trajanja 50.000 radnih sati prije opadanja svjetlosnog fluksa 

na 70% inicijalne vrijednosti pri 25°C,  el. predspojni uredjaj 

integrisan unutar svjetiljke, tolerancija hromatičnosti 5. 

Stepena mehaničke zaštite IP 66, stepena zastite na 

mehaničke uticaje IK 08,  dimenzija svjetiljke 465x366x72 

mm. težina 6.6 kg. Ukupno za nabavku, isporuku i ugradnju:

kom 14

3.5. Nabavka,isporuka i ugradnja nadgradne LED svjetiljke, 

ukupne ulazne snage  41.7W, izlazni svjetlosni fluks 

svjetiljke 5180lm, temperatura boje svijetla 4000K, 

efikasnost svjetiljke 124lm/W, sa Wide Beam optikom, 

karakteristike izvora svijetla MacAdam 3, 50.000 radnih sati 

prije opadanja svjetlosnog fluksa na 80% inicijalne vrijednosti 

pri 25°C, el. predspojni uredjaj integrisan unutar svjetiljke, 

laka montaza sa patentiranim snap-on mehanizmom, 

predviđena za montažu na plafonima i zidovima, rad na 

ambijentalnoj temperaturi od -20°C do +33°C, izradjena od 

polikarbonata, sive boje, mehanicke zastite IK08, u skladu za 

zahtjevima zakona o hrani u skladu sa uredbom (E3) br. 

852/2004 (HACCP) posjeduje CE sertifikat, po DIN 67528 

standardu, dimenzija 1100x92x90 mm, mase 1.85 kg. 

Svjetiljka se isporucuje u kompletu sa izvorom svijetla i 

svom potrebnom opremom za rad. Ukupno za materijal i rad:

kom 18

3.6. Izrada projekta izvedenog stanja za predmetni dio instalacija.

kom 1

3.7. Mjerenje osvjetljaja nakon zamjene predviđene rasvjete I

pravljenje izvještaja o istom.  

kom 1

PREDMJER I PREDRAČUN 

radova i materijala elektro instalacija jake struje

NAPOMENA: Na sav ugrađeni materijal dati garanciju na ispravnost od 24 mjeseca.


4.  PRILOZI ZA ELEKTRIČNE  INSTALACIJE
-fotometrijski proračun

